cyanic-selkie/wikianc huggingface dataset:
మాకినాక్ ద్వీపం
19వ శతాబ్దం నుండి ప్రస్తుతకాలం వరకు
1812 యుద్ధం సమయంలో బ్రిటిష్ మాకినాక్ కోటను స్వాధీనం (ఫోర్ట్ మాకినాక్ దాడి) చేసుకుంది. తరువాత బ్రిటన్ దీవిని రక్షించడానికి మాకినాక్ కోట వెనుక జార్జి కోటను నిర్మించారు. 1814లో ద్వీపం ఉత్తర భాగంలో బ్రిటన్- అమెరికన్ యుద్ధం (రెండవ మాకినాక్ యుద్ధం) జరిగింది. మేజర్ ఆండ్ర్యూ హాల్ంస్ యుద్ధంలో మరణించిన కారణంగా అమెరికన్లు ద్వీపాన్ని స్వాధీనం చేసుకోవడంలో విఫలం అయ్యారు. 1815 లో " ట్రీటీ ఆఫ్ ఘెంట్ " ద్వారా బ్రిటిష్ ఈ ద్వీపాన్ని, సమీపంలోని ప్రధాన భూభాగాన్ని యు.ఎస్ ప్రభుత్వానికి స్వాధీనం చేసింది. తిరిగి ఈ ద్వీపాన్ని స్వాధీనం చేసుకున్న యు.ఎస్ ప్రభుత్వం మేజర్ హాల్ంస్ ఙాఅపకార్ధం ఈ దీవిలోని జార్జ్ కోటకు " హాల్ంస్ కోట " అని నామకరణం చేసారు. తరువాత 1895 వరకు మాకినాక్ ద్వీపం యు.ఎస్ ప్రభుత్వం ఆధీనంలో ఉంచుకుని అమెరికన్ అంతర్యుద్ధం సమయంలో కోటరక్షణార్ధం ప్రతినిధులను నియమించింది. యునైటెడ్ స్టేట్స్ సానుభూతిపరులను ఖైదులో ఉంచడానికి ఈ కోటను వాడుకున్నారు. ప్రపంచయుద్ధం (1812) తరువాత మాకినాక్ ద్వీపంలో " జాన్ జాకబ్ అస్టర్ " అమెరికన్ ఫర్ కంపెనీ స్థాపించాడు. 19వ శతాబ్దం మధ్యకాలానికి కామన్ వైట్ ఫిష్, లేక్ ట్రౌట్ వ్యాపారం ఉన్ని వ్యాపారాన్ని అధిగమించి మాకినాక్ ప్రధాన పరిశ్రమగా మారింది. 1880 నాటికి చేపలుపట్టే క్రీడ మాకినాక్ ద్వీపంలో ప్రాబల్యత సంతరించుకుంది. క్రమంగా డెట్రాయిట్ నుండి రైలు, లేక్ బోట్ల ద్వారా వచ్చి చేరుతున్న పర్యాటకుల కొరకు హోటల్స్, రెస్టారెంట్లు అధికం అయ్యాయి. అంతర్యుద్ధం తరువాత సరోవరతీరప్రాంతవాసులకు మాకినాక్ ద్వీపం ప్రధాన పర్యాటక ఆకర్షణగా అభివృద్ధి చెందింది. 1875లో మెకనాక్ ద్వీపంలోని అత్యధికభూభాగం రెండవ నేషనల్ పార్క్  (మెకనాక్ నేషనల్ పార్క్‌)గా అభివృద్ధిచేయబడింది. మొదటి నేషనల్ పార్క్ " యెల్లో స్టోన్ నేషనల్ " పార్క్ 1872లో ఏర్పాటుచేయబడింది. వరదలా వచ్చి చేరుతున్న పర్యాటకుల సౌకర్యార్ధం రైలు, బోట్ సంస్థలు హోటెల్స్ నిర్మాణం చేసారు. మాకినాక్ ద్వీపంలో నిర్మించిన గ్రాండ్ హోటల్ కూడా అందులో భాగమే. ద్వీపవాసులు సావనీర్ షాపుల నిర్వహణ ద్వారా పర్యాటకుల నుండి ఆదాయం పొందుతున్నారు. పలువురు సంపన్న వ్యాపారవేత్తలు నిర్మిచిన కాటేజీలు ద్వీపంలో కొంతకాలం నివసించడానికి సౌకర్యం కల్పిస్తున్నాయి. 1895లో ఫెడరల్ ప్రభుత్వం ఈ ద్వీపాన్ని వదిలి వెళ్ళిన తరువాత ద్వీపం మిచిగాన్ రాష్ట్రానికి అప్పగించబడింది. తరువాత ద్వీపం మొదటి మిచిగాన్ స్టేట్ పార్క్ అయింది. 19వ శతాబ్దం చివరికాలానికి గుర్రపుబండి నడిపేవారు ఫిర్యాదుచేనకారణంగా ద్వీపవాసుల, గుర్రాల రక్షణార్ధం ద్వీపంలో మోటారు వాహనాలు రద్దుచేయబడ్డాయి. ఇది ప్రస్తుత కాలానికి కొనసాగుతూ ఉంది. అత్యవసర పరిస్థితిలో మాత్రమమే ద్వీపంలో మోటర్ వాహనాలు అనుమతించబడుతుంటాయి.
భౌగోళికం
మాకినాక్ ద్వీపం 8 మైళ్ళ చుట్టుకొలత, 3.8 మైళ్ళ చ.మైళ్ళ వైశాల్యం కలిగి ఉంది. హాల్ంస్ కోట (1895 కు ముందు దీనిని బ్రిటిష్ ప్రభుత్వం జార్జ్ కోటగా వ్యవహరించింది) ద్వీప!లో ఎత్తైనప్రాంతంగా గుర్తించబడుతుంది. ఇది సముద్రమట్టానికి 320 అడుగుల ఎత్తులో ఉంది. 2010 యునైటెడ్ స్టేట్స్ గణాంకాలు అనుసరించి ద్వీపం జనసంఖ్య 492. వేసవి కాలంలో హోటెల్, రెస్టారెంట్లలో పనిచ్శ్యడానికి స్వల్పకాలిక సిబ్బంధిని నియమించుకుంటారు. ఆసమయంలో ద్వీపంలో అధికసంఖ్యలో ప్రజలు నివసిస్తారు. ద్వీపానికి దాదాపు దినసరి 15.000 మంది సందర్శకులు వస్తుంటారు.
ప్రకృతి
మాకినాక్ ద్వీపం పలు వైవిధ్యమైన భూభాగాలు కలిగి ఉంది. ఇందులో పంటపొలాలు, చిత్తడి నేలలు, బురదనేలలు, సరోవరతీరాలు, దట్టమైన వన్యప్రాంతం, లైంస్టోన్ రూపాలు కలగలిసి ఉంటాయి. స్టేట్ హిస్టారిక్ పార్క్ డిజైనేషన్ ఆధ్వర్యంలో ఈ ద్వీపం సరక్షించబడుతూ ఉంటుంది. మాకినాక్ ద్వీపంలోని సగం సరోవవర తీరాలు " స్ట్రెయిట్ ఆఫ్ మాకినాక్ షిప్రెక్ ప్రిజర్వ్ సంరక్షణలో ఉన్నాయి. ప్రధానభూభాగం నుండి వేరుపడిన తరువాత ద్వీపంలో కుందేళ్ళు, నక్కలు, ఎర్రని, బూడిదరంగు ఉడుతలు మొదలైన జంతువులు కనిపిస్తూ ఉంటాయి. అరుదుగా తోడేళ్ళు కనిపిస్తూ ఉంటాయి. జలాన్ని దాటటానికి ఆటంకం ఉండని కారణంగా గబ్బిలాలు విస్తారంగా ద్వీపంలోకి వలసవచ్చాయి. లైంస్టోన్ గుహలు గబ్బిలాలకు నివాసయోగ్యంగా ఉంటాయి. ద్వీపంలోని కీటకాలు గబ్బిలాలకు ఆహారంగా ఉంటాయి.
పక్షులు
వేసవి, శీతాకాలాల మద్య వలసపోయే పక్షులకు ఈ ద్వీపం ఒక మజిలీగా ఉపయోగపడుతూ ఉంది.ఏప్రెల్, మే మాసాలలో డేగలు, రాబందు విస్తారంగా ఉంటాయి. వేసవికాల ఆరంభంలో యెల్లో వార్బ్లర్, అమెరికన్ రెడ్స్తార్ట్స ఇండిగో బంటింగ్ వంటి చిన్న పక్షులు అధికంగా ఉంటాయి. సరోవరతీరంలో గల్స్, హెరాంస్, బాతులు, లూంస్ అధికంగా ఉంటాయి. ఆర్కిటిక్ నుండి మంచు గుడ్లగూబలు, మహా బూడిదరంగు గుడ్లగూబలు వెచ్చని వాతావరణంలో వేట కొరకు ఈ ద్వీపంలో ప్రవేశిస్తుంటాయి. చికాడీస్, కార్డినల్ బ్లూ జేస్, వడ్రంగి పిట్టలు సంవత్సరమంతా ద్వీపంలో నివసిస్తుంటాయి. కప్పలు కూడా కనిపిస్తూ ఉంటాయి.
వృక్షజాలం
మాకినాక్ ద్వీపంలో 600 జాతుల నాళికామొక్కలు (వాస్కులర్ మొక్కలు) ఉన్నాయి. వన్యప్రాంతంలో ట్రిల్లియం, లేడీ స్లిప్పర్స్, ఫర్గెట్ మి నాట్, వయలెట్, ట్రౌట్ లిల్లీ, స్ప్రింగ్ బ్యూటీ, హెపాటికా, బటర్ కప్స్, హాక్ వీడ్ మొదలైన పూలమొక్కలు, అడవిపూలమొక్కలు విస్తారంగా ఉన్నాయి. సరోవర తీరప్రాంతంలో ఆర్చిడ్స్, ఫ్రింజ్డ్ జెనెటియన్, బటర్ అండ్ ఎగ్స్, అరైసీమా ట్రిఫిల్ మొదలైన మొక్కలు ఉంటాయి. అడవిలో మేపుల్, బిర్చ్,ఎల్మ్‌, సెడార్, పైన్, స్ప్రూస్ మొదలైన వృక్షాలు ఉన్నాయి.
మాధ్యమం
మాకినాక్ ద్వీపంలో " మాకినాక్ ఐలాండ్ టౌన్ క్రీయర్ " అనే వార్తాపత్రిక వెలువడుతుంది. దీనిని 1957లో వెస్లీ హెచ్.మౌరర్ సర్, ఆయన కుటుంబం స్థాపించి ఇప్పటి వరకు నిర్వహిస్తూ ఉన్నారు. మే - సెప్టెంబర్ మాసాల మధ్య ఇది వారపత్రికగా వెలువడుతూ సంవత్సరంలోని మిగిలిన కాలంలో ఇది మాసపత్రికగా వెలువరించబడుతూ ఉంది.
ప్రయాణ సౌకర్యాలు
ద్వీపాన్ని చేరుకోవాలంటే ప్రైవేట్ బోట్లు, ఫెర్రీ, చిన్న విమానాలు, శీతాకాలాలలో స్నో మొబైల్ (మంచు వంతెన మీదుగా) ఉంటాయి. మాకినాక్ ద్విపం విమానాశ్రయం నుండి దినసరి విమానాలు లభిస్తాయి. పర్యాటకులు సందర్శించే సీజన్‌లో అర్నాల్డ్ ట్రాంసిస్ట్ కంపెనీ, షెప్లర్స్ ఫెర్రీ, స్టార్ లైన్ సెర్రీ సంస్థల సేవలు అందుబాటులో ఉంటాయి. సెయింట్ ఇగ్నేస్, మాకినాక్ సిటీ (మిచిగాన్) షటిల్ సేవలు లభిస్తాయి. 1898 నుండి ద్వీపంలో మోటరైజ్డ్ వాహనాలు నిషేధించబడ్డాయి. శీతాకాలంలో స్నో మొబైల్, అత్యవసర వాహనాలు, సర్వీస్ వెహికల్స్ మొదలైన వాటికి నిషేధం నుండి మినహాయింపు ఉంటుంది. ద్వీపంలో ప్రయాణించడానికి నడకదారి, సైకిల్, గుర్రపు బండి ఉంటాయి. డౌన్ టౌన్ ప్రాంతం మినహాహించి మిగిలిన ప్రాంతంలో స్కేటింగ్, రోలర్ బ్లేడ్స్ ఉపయోగించి ప్రయాణం చేయవచ్చు. సైకిల్, స్కేటింగ్, రోలర్ బ్లేడర్లు, స్వారీ గుర్రాలు, గుర్రపు బండ్లు అద్దెకు లభిస్తాయి. ద్వీపం అంతటా పయనించడానికి రహదారి సౌకర్యం ఉంది. వన్యప్రాంతంలో సంచరించి వినోదించడానికి ట్రైల్స్, కాలిబాటలు ఉన్నాయి. " మిచిగాన్ హైవే 185 ", " ది యునైటెడ్ స్టేట్స్ ఓన్లీ " (స్టేట్ హైవే) హైవేలో మోటర్ వాహనాలను రద్దు చేస్తూ సర్కులర్ జారీ చేసింది. ద్వీపంలోని " మాకినాక్ ఐలాండ్ స్టేట్ పార్క్ " ద్వీపంలో 80% భూభాగాన్ని ఆక్రమించుకుని ఉంది. మిగిలిన భూభాగంలో మాకినాక్ కోట, ద్వీపంలోని చారిత్రాత్మక డౌన్ టౌన్, హార్బర్ ఉన్నాయి. ద్వీపంలో కేంపింగ్ చేయడానికి అనుమతి లేనప్పటికీ పలు వసతి గృహాలు (హోటళ్ళు), బెడ్ అండ్ బ్రేక్ ఫాస్ట్ పర్యాటకులకు అందుబాటులో ఉన్నాయి. డౌన్ టౌన్ వీధులలో వరుసగా చిల్లర దుకాణాలు, కేండీ షాపులు, రెస్టారెంట్లు ఉన్నాయి. అంతర్జాతియంగా ప్రాబల్యత కలిగిన ఫడ్జ్ అనే తినుబండారం ఇక్కడ ప్రాంతీయంగా తయారు చేయబడడం ఈ ద్వీపం ప్రత్యేకత. పలు దుకాణదారులు వైవిధ్యం కలిగిన ఫడ్జీలు అందిస్తున్నాయి. కొన్ని దుకాణాలు ఒక శతాబ్దం కంటే ముందు నుండి నిర్వహించబడుతుండడం విశేషం. ఇక్కడ తయారు చేయబడుతున్న ఫడ్జీలకు మిచిగాన్ రాష్ట్రంలోనే కాక రాష్ట్రం వెలుపల కూడా విక్రయించబడుతున్నాయి.
నిర్మాణకళ
మాకినాక్ ద్వీపంలోని అత్యధిక భవనాలు చెక్కతో నిర్మించబడ్డాయి. కొన్ని ఇళ్ళు రాళ్ళతో నిర్మించబడ్డాయి. అధికంగా క్లాప్ బోర్డ్ సైడిగ్ ఉంటుంది. 300 సంవత్సరాల పూర్వంనాటి నిర్మాణశైలితో ద్వీపంలోని గృహాలు నిర్మించబడ్డాయి. స్థానిక అమెరికన్ శైలిలో ద్వీపంలోని గృహాలు నిర్మించబడ్డాయి. అలాగే 19వ శతాబ్ధానికి చెందిన ఆగ్లేయుల శైలి గృహాలు కూడా ఉన్నాయి. ఆరంభకాల నిర్మాణాలను అనిషినాబే, ఒజిబ్వే (చిప్పెవా) గిరిజనులు యురేపియన్ అణ్వేషకులు ఈ ద్వీవిలో ప్రవేశించక ముందు నిర్మించారు. 18వ శతాబ్ధానికి చెందిన ఫ్రెంచ్ సెటిల్మెంట్‌కు చెందిన రెండు నిర్మాణాలు ఇప్పటికీ సజీవంగా ఉన్నాయి. యునైటెడ్ స్టేట్స్‌లో సజీవంగా ఉన్న నార్తెన్ ఫ్రెంచ్ రస్టిక్ నిర్మాణాల ఉనికికి మాకినాక్ ద్వీపం ఉదాహరణగా ఉంది.
మాకినాక్ ద్వీపంలో ఫెడరలిస్ట్, అమెరికన్ కాలనియల్, గ్రీకు రివైవల్ శైలి నిర్మాణాలకు ఉదాహరణగా ఉంది. ద్వీపంలోని అత్యధిక నిర్మాణాలు గోతిక్, స్టిక్ శైలి, ఇటాలినేట్, సెకండ్ ఎంపైర్, రిచర్డ్సన్ రోమనిస్క్యూ, క్వీన్ అన్నే శైలి (యునైటెడ్ స్టేట్స్ శైలి)కి చెందిన విక్టోరియన్ కాల నిర్మాణాలు ఉన్నాయి. 19 వ శతాబ్దం నుండి 1930 వరకు నిర్మించిన కాలనియల్, టుడాల్ నిర్మాణాలను ఆధినిక నిర్మాణాలని భావించవచ్చు.
పర్యాటక ఆకర్షణలు
1960లో మాకినాక్ ద్వీపం " నేషనల్ హిస్టారిక్ లాండ్ మార్క్ "గా ప్రకటించబడింది. అదనంగా ఈ ద్వీపానికి ఉన్న దీర్ఘకాల చరిత్ర కారణంగా 1890 నుండి ఈ దీవిని సంరక్షించే ప్రయత్నాలు ఆరంభం అయ్యాయి. యునైటెడ్ స్టేట్స్ " నేషనల్ హిస్టరీ ఆఫ్ హిస్టారిక్ ప్లేసెస్ " జాబితాలో ఈ ద్వీపంలోని 8 ప్రదేశాలు, రౌండ్ ఐలాండ్ చోటుచేసుకున్నాయి. 2010 జూలైలో ఇది తిరిగి ది రిచర్డ్ అండ్ జానే మనూజియన్ మెకనాక్ ఆర్ట్ మ్యూజియంగా తెరవబడింది. ఇందులో చరిత్రపూర్వ మాకినాక్ కళాఖండాలు ప్రదర్శించబడుతున్నాయి. ఇక్కడ " కిడ్స్ ఆర్ట్ స్టూడియో " కూడా ఉంది.
సంఘటనలు
మాకినాక్ ద్వీపం " అమెరికన్ ఆర్ట్స్ " వంటి పలు సంస్కృతిక ఉత్సవాలకు కేంద్రంగా ఉంది. ద్వీపంలో కనీసం 5 ఆర్ట్ గ్యాలరీలు ఉన్నాయి. 1949 నుండి ద్వీపవాసులున స్థానిక లిలాక్ ప్రజలతో కలిసి వార్షికంగా 10 రోజులపాటు లిలాక్ ఉత్సవాలు నిర్వహిస్తున్నారు. లైబ్రరీ ఆఫ్ కాంగ్రెస్ ఆధ్వర్యంలో గుర్రాలతో లాగబడే వాహనాలలో పేరేడ్ నిర్వహిస్తారు.
స్కౌట్ సర్వీస్ కేంప్
ప్రతి వేసవిలో మాకినాక్ ద్వీపం 54 మిచిగాన్ " స్కౌట్ బాయ్స్ ", గర్ల్ స్కౌట్ యు.ఎస్.ఎ.కు వారి నాయకులకు వేరు వేరుగా వసతి కలిగిస్తుంది. ఈ స్కౌట్ సభ్యులు " మాకినాక్ ఐలాండ్ గవర్నర్స్ హానర్ గార్డ్ "గా సేవలు అందిస్తారు. 1929లో స్టేట్ పార్క్ కమిషన్ 8 మంది ఇగల్ స్కౌట్ బాయ్స్ "కు మిచిగాన్ గవర్నర్ హానర్ గార్డులుగా సేవలు అందించడానికి ఆహ్వానం పంపినప్పటి నుండి ఇలా ద్వీపానికి స్కౌట్ బాయ్స్‌ను అనుమతించే సప్రదాయం కొనసాగుతుంది.
1974 లో స్కౌట్ ఆహ్వానం బాలికలకు విస్తరించింది. ఈ కార్యక్రమం ప్రాబల్యత సంతరించుకుంది. స్కౌట్స్ ద్వీపంలో 26 జంఢాలను ఎగురవేసి గైడ్స్‌గా సేవలు అందించి వాలంటీర్ సర్వీస్ ప్రాజెక్ట్ పూర్తిచేస్తారు.స్కౌట్స్ మాకినాక్ కోట వెనుక శిబిరాలలో బస చేస్తారు.
సెయిలింగ్
మాకినాక్ ద్వీపం రెండు సెయిలింగ్ పదాలకు కేంద్రంగా ఉంది. ద్వీపంలో ఒక సెయిలింగ్ క్లబ్ (మాకినాక్ ఐలాండ్ యాచ్త్ క్లబ్) ఉంది. యాచ్త్ క్లబ్ " పోర్ట్ హ్యురాన్ టు మాకినాక్ రేస్ ", ది చికాగో యాచ్త్ క్లబ్ రేస్ టు మాకినాక్ " అనే రెండు సెయిలింగ్ రేసులను నిర్వహిస్తుంది. ఈ రేసులు ఒక వారం రోజుల కాలం నిర్వహించబడుతుంటాయి. ఇవి ప్రపంచంలో అత్యంత పొడవైన మంచినీటి పడవ పందాలుగా గుర్తించబడుతున్నాయి. ఈ పందాలలో 500 పడవలు, 3,500 మంది నావికులు భాగస్వామ్యం వహిస్తారు. చరిత్మాత్మకమైన ఈ రెండు పందాలు 1920 నుండి నిర్వహించబడుతున్నాయి.
చిత్రీకరణ నేపథ్యం
గ్రాండ్ హోటల్‌లో ఉన్న ఈస్తర్ విలియంస్ స్విమ్మింగ్ పూల్ నిర్మించిన ఈస్తర్ విలియంస్ " దిస్ టైం ఫర్ కీప్స్ " నటించాడు. ఈ చిత్రంలోని పలు దృశ్యాలు మాకినాక్ ద్వీపంలో చిత్రీకరించబడ్డాయి. 1980 లో నిర్మించబడిన " సం వేర్ ఇన్ టైం " చిత్రంలోని దృశ్యాలు మాకినాక్ ద్వీపంలోని మిషన్ పాయింట్ వద్ద చిత్రీకరించబడ్డాయి. గ్రాండ్ హోటెల్, రౌండ్ ఐలాండ్ సమీపంలో ఉన్న లైట్ హౌస్ మొదలైన ప్రదేశాలు ఈ చిత్రం చోటు చేసుకున్నాయి. చిత్ర దర్శకుడు 80 సంవత్సరాల నుండి మార్పు చెందని ఒక ప్రదేశం కొరకు అణ్వేషించి మాకినాక్ ద్వీపాన్ని ఎన్నుకున్నట్లు వివరించాడు. మాకినాక్ ద్వీపం మిడ్ - 2000 టి.వి. సీరీస్ " డైరీ జాబ్స్ " లోని రెండు ఎపిసోడులలో చోటు చేసుకుంది.
వెలుపలి లింకులు
వర్గం:Astor family వర్గం:Lake islands of Michigan వర్గం:Landforms of Mackinac County, Michigan  వర్గం:National Historic Landmarks in Michigan వర్గం:Religious places of the indigenous peoples of North America వర్గం:Ojibwe వర్గం:Populated places established in 1781 వర్గం:Tourism in Michigan వర్గం:Car-free zones వర్గం:Historic districts on the National Register of Historic Places in Michigan వర్గం:Islands of Lake Huron వర్గం:Coastal resorts in Michigan వర్గం:National Register of Historic Places in Mackinac County, Michigan
గీతాలీ రాయ్
గీతాలీ రాయ్, బెంగాలీ సినిమా నటి. బెంగాలీ సినిమాలలో నటించి గుర్తింపు పొందింది.
సినిమారంగం
సత్యజిత్ రే తీసిన మహాపురుష్, చిరియాఖానా, మహానగర్, చారులత మొదలైన నాలుగు సినిమాలతో నటించింది. నిత్యానంద దత్తా దర్శకత్వంలో 1970లో వచ్చిన బక్సా బాదల్‌ సినిమాలో కూడా నటించింది.
బయటి లింకులు
వర్గం:బెంగాలీ సినిమా నటీమణులు
పి.జి.ఉడ్‌హౌస్
సర్ పెల్హమ్‌ గ్రెన్‌విల్ల్ ఉడ్‌హౌస్ KBE (1881 అక్టోబర్ 15 – 1975 ఫిబ్రవరి 14) ఒక ఆంగ్ల రచయిత. ముఖ్యంగా తన హాస్య రచనలకు ప్రసిద్ధి చెందాడు. ఇతడు సృష్టించిన బెర్టీ ఊస్టర్, జీవ్స్, స్మిత్, లార్డ్ ఎమ్‌స్వర్త్, ఫ్రెడ్డీ, మ్యూలినర్ వంటి పాత్రలు పాఠకలోకానికి చిరపరిచితాలు.
జీవిత విశేషాలు
ఇతడు సర్రే (ఇంగ్లాండు) లోని "గిల్డ్‌ఫోర్డ్"లో 1881, అక్టోబర్ 15వ తేదీన జన్మించాడు. ఇతని తండ్రి హెన్రీ ఎర్నెస్ట్ ఉడ్‌హౌస్ హాంగ్‌కాంగ్‌లో పనిచేసే బ్రిటీష్ మెజిస్ట్రేటు. ఇతని తల్లి పేరు ఎలనార్. ఉడ్‌హౌస్ విద్యాబ్యాసం డల్‌విచ్ కాలేజీలో సాగింది. చదువు తరువాత ఇతడు "హాంగ్‌కాంగ్ షాంగై బ్యాంకు"లో రెండు సంవత్సరాలు పనిచేశాడు. ఆ ఉద్యోగం నచ్చక మానివెసి జర్నలిజం చేపట్టాడు. కథలు కూడా వ్రాయడం మొదలుపెట్టాడు. 1902లో "గ్లోబ్" పత్రికలో 'బైదవే' అనే కాలమ్‌ వ్రాసేవాడు. "ది కెప్టెన్" అనే పిల్లల పత్రికకు పాఠశాల కథలు వ్రాసేవాడు. ఆ తర్వాత ఇతడు హాస్య రచనలు చేయడం మొదలుపెట్టాడు.
ఇతడు తన జీవితంలో ఎక్కువ కాలం అమెరికాలో గడిపినా ఇతని రచనలలో ఎక్కువ భాగం ఇంగ్లాండు నేపథ్యాన్ని కలిగి ఉంటుంది. కొన్ని కథలు, నవలలలో మాత్రం న్యూయార్క్, హాలీవుడ్ వాతావరణాన్ని సృష్టించాడు. ఇతడు బ్రాడ్‌వే థియేటర్‌ కొరకు మొదటి ప్రపంచ యుద్ధం సమయంలో, యుద్ధం తర్వాత కూడా గై బోల్టన్, జెరోమ్‌ కెర్న్‌లతో కలిసి అనేక మ్యూజికల్ కామెడీలను వ్రాశాడు. ఇతడు 1930 నుండి ప్రముఖ హాలీవుడ్ చిత్ర నిర్మాణ సంస్థ ఎం.జి.ఎం.కు రచనలు చేయడం ప్రారంభించాడు. ఆ దశకంలో సాహిత్యపరంగా ఇతడు చాలా ఎత్తుకు ఎదిగాడు.
ఇతడు తన 33వ యేట ఈథెల్‌ను వివాహం చేసుకున్నాడు. వీరికి పిల్లలు లేరు. ఇతడు 1934లో ఫ్రాన్సు దేశానికి వెళ్ళాడు. 1940లో రెండవ ప్రపంచ యుద్ధంలో జర్మనీ ఫ్రాన్సును ముట్టడించినప్పుడు ఇతడిని అరెస్టు చేశారు. దేశం వదిలి పోకూడదని ఆంక్షలు విధించారు. అలా నాలుగేళ్లు గడిచాక అతని అభిమానులైన జర్మనీ అధికారుల కోసం తన జైలు జీవితం గురించి హాస్య ప్రసంగాలు చేశాడు. కష్టకాలంలో కూడా హాస్యధోరణిని వదలి పెట్టని ఇతని తాత్వికత ఆ ప్రసంగాలలో కనబడుతుంది. ఆ ప్రసంగాలను బెర్లిన్ రేడియో ప్రసారం చేయడం తో ఇతడు మరిన్ని కష్టాలను కొనితెచ్చుకున్నట్లయ్యింది. ఉడ్‌హౌస్ శత్రువులకు అమ్ముడు పోయాడని, జర్మన్ ముష్కరత్వాన్ని అసలు రంగుల్లో చూపకుండా ప్రపంచ ప్రజలకు జర్మన్ పట్ల సానుభూతి కలిగేలా సహాయ పడ్డాడని ఇతనిపై ఇంగ్లాండులో ప్రచారం జరిగింది", , . ఇంగ్లాండులోని అనేక గ్రంథాలయాలలో ఇతని పుస్తకాలను తొలగించారు. 1945లో యుద్ధంలో జర్మనీ ఓడిపోయిన తర్వాత ఇతడు విడుదల చేయబడ్డాడు . కానీ దేశద్రోహి అనే ముద్ర జీవితాంతం అతడిని వెంటాడింది. విడుదలైన 10 సంవత్సరాలకు కానీ అతనికి అమెరికా పౌరసత్వం లభించలేదు. ఇతని ప్రతిభకు ఎప్పుడో లభించవలసిన నైట్‌హుడ్ ('సర్ ' బిరుదు) చాలా కాలానికి అంటే మరణించే కొద్ది వారల ముందు వరకు లభించలేదు . ఇతడు తనపై విచారణ జరుపుతారనే భయంతో ఇంగ్లాండుకు తిరిగి వెళ్లలేదు. 1947 నుండి 1975లో మరణించే వరకూ ఇతడు అమెరికాలోనే నివసించాడు.
రచనలు
ఇతడు తన జీవితంలో విస్తృతంగా రచనలు చేశాడు. 1902 నుండి 1974 వరకు ఇతడు 293 కథలు, 71 నవలలు, 40 నాటకాలు, ఎన్నో మ్యూజికల్ కామెడీలు, రెండు ఆత్మకథలు వ్రాశాడు. ఇతని రచనలలో "ది పాట్ హంటర్స్", "మైక్", "లవ్ అమాంగ్ ద్ చికెన్స్", "స్మిత్ ఇన్‌ ద సిటీ", "స్మిత్ ద జర్నలిస్ట్", "లీవ్ ఇట్ టు స్మిత్", "ఎ జెంటిల్ మాన్ ఆఫ్ లీజర్", "స్ప్రింగ్ ఫీవర్", "మాంటీ పెర్ల్‌స్", "అంకుల్ ఫ్రెడ్ ఇన్ ద స్ప్రింగ్ టైమ్", "రైట్ హో జీవ్స్", "ద ప్రిన్స్ అండ్ బెట్టీ", "జిల్ ద రెక్‌లెస్", "ది గర్ల్ ఆన్ ద బోట్", "బిగ్ మనీ", "లాఫింగ్ గ్యాస్", "జాయ్ ఇన్ ద మార్నింగ్", "అంకుల్ డైనమైట్","పిగ్స్ హావ్ వింగ్స్", "ఫెంచ్ లీవ్", "ఫ్రోజెన్ అసెట్స్", "ద లక్ స్టోన్", "ఎ ప్రిఫెక్ట్స్ అంకుల్" వంటి నవలలు, "టేల్స్ ఆఫ్ సెయింట్ ఆస్టిన్స్", "మై మాన్ జీవ్స్", "ద మాన్ విత్ టూ లెఫ్ ఫీట్","యూక్రిడ్జ్", "మిస్టర్ మ్యూలినర్ స్పీకింగ్", "ఎగ్స్, బీన్స్ అండ్ క్రంపెట్స్", "నథింగ్ సీరియస్" వంటి కథా సంపుటులూ, "ఆఫ్టర్ ద షో", "ఎ తీఫ్ ఫార్ ద నైట్", "నట్స్ అండ్ వైన్", "ఓ బాయ్", "ద గర్ల్ బిహైండ్ ద గన్", "ఓ లేడీ లేడీ", "మిస్ 1917" వంటి నాటకాలు చాలా ప్రసిద్ధి చెందాయి. ఇతడు "పర్ఫార్మింగ్ ఫ్లీ", "ఓవర్ సెవెంటీ" వంటి ఆత్మకథలను వ్రాశాడు. ఇతని రచనలు వెలువడి చాలా కాలం అయినా వాటిని ప్రజలు ఇంకా విరివిగా చదువుతున్నారు. ఇతని పుస్తకాలు పదేపదే పునర్ముద్రింప బడుతున్నాయి. ఇతని రచనలు అనేక భాషలలోకి అనువదించబడ్డాయి.
తెలుగు రచనలపై ఉడ్‌హౌస్ ప్రభావం
ఇతర భాషా రచయితలపై ఉన్నట్లే తెలుగు రచయతలపై కూడా ఉడ్‌హౌస్ ప్రభావం చాలావుంది. తెలుగు రచయితలు ఎందరో ఇతని రచనలు చదివి ఇతనికి అభిమానులుగా మారారు. ఇతని రచనలను ప్రేరణగా తీసుకుని తెలుగులో హాస్య రచనలు చేశారు. డి.వి.నరసరాజు రచన "నాటకం", పాలగుమ్మి పద్మరాజు నవల "బతికిన కాలేజీ"లకు ఉడ్‌హౌస్ రచనలు ప్రేరణగా నిలిచాయి. పెళ్ళిసందడి వంటి సినిమాలలో, విజయా వారి అనేక సినిమాలలో పాత్రలకు ఉడ్‌హౌస్ సృష్టించిన పాత్రలకు చాలా పోలికలు కనిపిస్తాయి. ఇతడు సృష్టించిన పాత్రలు ఊస్టర్, జీవ్స్‌లను అనంతశయనం, అచలపతి అని తెలుగు పేర్లు పెట్టి, అచలపతి కథలు పేరుతో ఎమ్బీయస్ ప్రసాద్ అనే రచయిత కొన్ని కథలు వ్రాశాడు. ఇతని కొన్ని కథలను "సరదాగా మరి కాసేపు" అనే పేరుతోను, ఫ్రోజెన్ అసెట్స్ నవలను "లంకె బిందెలు" అనే పేరుతోను గబ్బిట కృష్ణమోహన్ అనే రచయిత అనువదించాడు.
మరణం
ఇతడు 1975 ఫిబ్రవరి 14న, తన 93వ ఏట, న్యూయార్క్ లోని సౌతాంప్టన్‌లో మరణించాడు.
బయటి లింకులు
వర్గం:అమెరికా వ్యక్తులు
వర్గం:ఆంగ్ల రచయితలు
రుస్తుం (హిందీ సినిమా)
రుస్తుం 2016లో విడుదలైన హిందీ సినిమా. జీ స్టూడియో, క్రియార్జ్ ఎంట‌ర్‌టైన్‌మెంట్, కేప్ అఫ్ గుడ్ ఫిలిమ్స్, ప్లాన్ సి స్టూడియోస్ బ్యానర్‌లపై నిరాజ్ పాండే, అరుణ భాటియా, నిత్తిన్ కేని, ఆకాష్ చావ్లా, వీరేందర్ అరోరా, ఈశ్వర్ కపూర్, శీతల్ భాటియా, దీపాంశు మిశ్రా, ప్రేర్ణా అరోరా, అర్జున్ ఎన్. కపూర్ నిర్మించిన ఈ సినిమాకు తిను సురేష్ దేశాయ్ అర్శకత్వం వహించాడు. అక్షయ్ కుమార్, ఇలియానా, ఈషా గుప్తా ప్రధాన పాత్రల్లో నటించిన ఈ సినిమా 2016 ఆగష్టు 12న విడుదలైంది.
కథ
రుస్తుం పవ్రి (అక్షయ్ కుమార్) నేవి ఆఫీసర్. తన ఉద్యోగ భాధ్యతల్లో భాగంగా కొంతకాలం సముద్రంలోకి వెళ్లి ఒక రోజు విధులను తొందరగా ముగించుకొని ఇంటికి వస్తాడు. ఇంట్లో తన భార్య సింథియా (ఇలియానా), విక్రమ్ మఖిజా(అర్జన్ బజ్వా)తో వివాహేతర సంబంధం గురించి తెలుస్తుంది. ఆ తరువాత విక్రమ్ మఖిజాని చంపేసి పోలీసులకు లొంగి పోతాడు. ఇంతకీ రుస్తుం ఆ వ్యక్తి ను చంపడానికి తన భార్యతో వివాహితర సంబంధమే కారణమా? చివరికి కోర్టు రుస్తుం కి ఎలాంటి శిక్ష వేసింది? ఇంతకీ రుస్తుం తన భార్య ను క్షమించాడా? అనేదే మిగతా సినిమా కథ.
బయటి లింకులు
వర్గం:హిందీ సినిమా
ఆంధ్రప్రదేశ్ సచివాలయ సాంస్కృతిక సంఘం
ఆంధ్రప్రదేశ్ సచివాలయంలో పనిచేసే వారు వృత్తిరీత్యా ప్రభుత్వోద్యోగులు. లలిత కళారాధన వారి ప్రవృత్తి. కవులు, రచయితలు, రచయిత్రులు, నటీనటులు, చిత్రకారులు, గాయకులు, వాద్యకారులు ఇలా సచివాలయ ఉద్యోగులలో వివిధ లలితకళలలో కేవలం ప్రవేశమే కాదు ప్రావీణ్యమున్న వారు ఎందరో ఉన్నారు. ఈ సచివాలయ ఔత్సాహిక కళాకారుల సాంస్కృతిక వేదిక ఆంధ్రప్రదేశ్ సచివాలయ సాంస్కృతిక సంఘం.
స్ధాపించిన తొలి సంవత్సరాలలో సంఘం అలెగ్జాండర్ నాటక ప్రదర్శన చేపట్టిందట. ఆ ప్రదర్శనను దామోదరం సంజీవయ్య అనే కళాశాల విద్యార్థిచూసారు. కాలగతిలో వారు రాష్ట్రముఖ్యమంత్రి అయ్యారు. ఆంధ్రప్రదేశ్ సాంస్కృతిక సంఘ రంగస్థలానికి ముఖ్య అతిథిగా విచ్చేసిన వారు, అలెగ్జాండర్ వీర్రాజు గారేరని అడిగేరట. దశాబ్దాల క్రితం చూసిన నాటకం వారి మీద ఎంత ముద్ర వేసిందో, వారి స్మృతిలో ఎంతగా నిలిచిందో తెలియ చేయడానికి ఈ సంఘటన తార్కాణం. ఈ సంఘటన విన్నదే కాని వినేటప్పుడు, తలుచుకున్నప్పుట్టు గగుర్పాటు కలుగుతుంది. సంఘం సభ్యులు తమ నేర్పరి తనంతో రసజ్ఞుల అభిమానాన్ని పొందే వారు. తెలియకుండా తమకంటూ అభిమానులను సంపాదించు కునే వారు.
హైదరాబాదు దూరదర్శన్ కేంద్రంలో ప్రసారాలు ప్రారంభమైన తొలి రోజుల్లో నాటకాలు హెచ్చుగా ఉండేవి. ఆంధ్రప్రదేశ్ సచివాలయ ఉద్యోగులు ఆ నాటకాలలో చాలా ఉత్సహాంగా పాల్గొనే వారు. అంతే కాదు సినిమా లలో కూడా వారు పాత్రలు ధరించేవారు.శేషగిరిరావు, శ్రీకాంత శర్మ, వి. అర్జునరావు, రామ్మూర్తి, అర్జునరావు, కక్కెర్ల కొమరయ్య చాలా సినిమాలలో కనిపించారు. ముత్యాలముగ్గు చిత్రంతో గుర్నాధం (కంట్రాక్టర్ తో మాట్లాడిన పంచదార వ్యాపారి), పెళ్లీడు పిల్లలు చిత్రంలో సూర్యకాంతం భర్త పాత్రలు పోషించినది శేషగిరిరావు. పెళ్లీడు పిల్లలు చిత్రంలో జె.బి. రావు (జె.వి.సోమయాజులు పోషించిన పాత్ర) కు పి.ఎ. పాత్రను శ్రీకాంత శర్మ పోషించారు. ధర్మవరపు సుబ్రహ్మణ్యం రూపొందించిన ఆనందోబ్రహ్మ సీరియల్ లో వి. అర్జునరావు, రామ్మూర్తి కనిపిస్తారు. అరవై ఐదు సంవత్సరాలకు పైగా కళా ప్రస్ధానం సాగిస్తున్న ఆ సంస్ధ, సంస్ధ సభ్యుల గురించి తెలిసిన కొన్ని విషయాలు -
స్ధాపన-తొలితరం సంఘ సారధులు
సచివాలయ ఉద్యోగులలో అంతర్లీనంగా లలిత కళలలో వారికి ఉన్న ప్రావీణ్యతని వెలికితీసి, వారి నైపుణ్యాన్ని పెంపొందించే ఉద్దేశంతో 1943 సంవత్సరంలో, అప్పటి మదరాసు ఉమ్మడి రాష్ట్రంలో కళల పట్ల ఆసక్తి కలిగిన వారిచే స్థాపించ బడింది. సంఘం తొలి అధ్యక్షుడు శ్రీ సంగం బాబు. ఆయనకు సర్వశ్రీ జనార్ధనరావు, భక్తవత్సలం, బి.రామారావు, ఆళ్ల పిచ్చయ్య, సింహాద్రి రాఘవులు మున్నగు వారు తోడుగా నిలిచేరట.
రెండవ తరం
సర్వశ్రీ శ్రీనివాసరావు, కె.జి.వీర్రాజు, వి.కె.రామారావు, జగన్మోహన రావు, కె.వెంకట్రామయ్య, లక్ష్మణరావు, మంగు అప్పారావు, చెల్లారావు, సుబ్బారావు, డి.నరసింహారావు ప్రభృతులు సంఘాన్ని ముందుకు నడిపించారు.
మొన్నటి తరం
సర్వశ్రీ జోళ్యపాళెం సిధ్ధప్ప నాయుడు, ఇ.ఎల్.నరసింహారావు, డి.వి.ఎస్. శాస్త్ర్రి, వి.రాధాకృష్ణమూర్తి, ఆర్.వి.ఎస్. రామస్వామి ప్రముఖులు. సిధ్దప నాయుడు ప్రముఖ రంగస్ధల దర్శకుడు ఎ.ఆర్.కృష్ణ ప్రయోగాత్మకంగా, ప్రతిష్ఠాత్మకంగా ప్రదర్సించిన మాలపిల్ల నాటకంలో రామదాసు పాత్ర పోషించారు. అంతేకాక ఆయన ధర్మదాత, దాసి మొదలగు చిత్రాలలో నటించారు. ఆర్.వి.ఎస్.రామస్వామి ఫ్రముఖ రచయిత ఈయన రచించిన గాలివాన, వలయం నాటకాలు సుప్రసిధ్దాలు. గాలివాన నాటకం పలు పరిషత్తులలో ప్రదర్శించ బడి ఉత్తమ ప్రదర్శన బహుమతులు గెలుచుకొంది. ఈ నాటకంలో ప్రముఖ సినీనటుడు కీ.శే. నూతన్ ప్రసాద్ నటించాడు.
నిన్నటి తరం
సర్వశ్రీ ఎం. వెంకట్రామయ్య. శేషగిరిరావు, కె.ఎస్.ఆర్. ప్రసాద్, శిఖరం సాంబశివరావు, బి.నారాయణ, ఊటుకూరి సూర్యప్రకాశరావు, సామినేని రంగారావు, కె.హనుమంత రావు, శ్రీనివాసమూర్తి, యడ్ల నాగభూషణం, మల్లిఖార్జునుడు, కీ.శే. పులిశివ మల్లిఖార్జునరావు, చిలుకూరి వెంకటప్పయ్య, పోలిశెట్టి రామ్మోహన్ రావు, కీ.శే. యం.వి.చలపతిరావు, శ్రీకాంత శర్మ, కె.జె.సదానందరావు, కె, కొమరయ్య, బొబ్బిలి భాస్కర్ రెడ్డి, బి.ఎన్.ఎస్.కుమార్, పి.ఎల్.కృష్ణ, శ్రీ కె.వి.సుకుమార్ బాబు, రామ్మూర్తి, వి. అర్జునరావు తదితరులు సంఘానికి ఎనలేని కీర్తి ప్రతిష్ఠలు సంపాదించారు. సంఘ కీర్తి పతాకం సగర్వంగా వినీలాకాశంలో సగర్వంగా రెపరెపలాడిన కాలం. ముఖ్యంగా 1975 - 2000 మధ్యకాలం దాదాపు పాతిక సంవత్సరాలు సంఘ కార్యక్రమాలు తారస్ధాయిలో జరిగేయి. రాష్ట్లంలో ఏ సాంస్కృతిక సంస్ధ, సంఘ కీర్తి ప్రతిష్ఠలకు ఎదురు నిలువలేకపోయింది. సంఘ చరిత్రలో ఈ కాలాన్ని సువర్ణాధ్యయంగా పేర్కొన వచ్చు. ముందు తరం నటులతో యువ సభ్యులు కలిసి నడిచారు. కొత్త, పాత కలయికతో ఎన్నో మంచి కార్యక్రమాలు రూపొందాయి. సభ్యుల అంతర్గత కలహాలు, ఆధిపత్యపు పోరులు సంఘ కార్యకలాపాలపై పడలేదు సరికదా ఆ స్ఫర్ధ సంఘ అభ్యుదయానికి మరింతగా తోడ్పడింది. తమ ప్రతిభాపాటవాలు ప్రదర్శించుకోడానికి పోటీపడేవారు. సంఘేతర రచయితల పై ఆధార పడకుండా చిలకూరి వెంకట్పయ్య నాటక రచనకి పూనుకున్నారు. బొబ్బిలి భాస్కరరెడ్డి, కె.ఎస్.ఆర్.మూర్తి వంటి గాయకులు నాటకాలకు తమ గళాన్ని మేళవించారు.
కె.ఎస్.ఆర్.ప్రసాద్ కుక్క సినిమాకు దర్శకత్వం వహించారు. ఆ సినిమాతో కొంత మంది నటీనటులకు వారికి లభ్యమైన పేరు ప్రతిష్ఠలతో వారి పేరు ముందు కుక్క చేరింది. (ఉ. కుక్క పద్మ) ఈ సినిమా ఉదయం ఆటలలో విడుదలై శతదినోత్సవం జరుపుకుంది. నంది బహుమతులను గెలుచుకుంది. శ్రీ బి.ఎన్.ఎస్.కుమార్ గారు గొప్ప రూపశిల్పి. చిలుకూరి వెంకటప్పయ్య నాటక రచయిత. కొన్ని టివి సీరియల్స్ కూడా రచించారు. టి.వి కోసం ఆయన ధూర్జటి సీరియల్, విశ్వనాధ నాయకుడు టెలి ప్లే రచించారు. సంఘం ద్వారా కార్యక్రమాలు చేపట్టలేని సమయంలో అనుబంధ సంస్ధలద్వారా కార్యక్రమాలు చేపట్టారు. చిలకూరి వెంకటప్పయ్య రచించిన శాతవాహన నాటకాన్ని శిఖరం సాంబశివరావు దర్శకత్వంలో రాష్ట్రమంతటా ఎం. వెంకట్రామయ్య, పులిశివ మల్లిఖార్జునరావు, శ్రీకాకుళం సుబ్బారావు, మడకా రామ్మోహన్, ఉష మున్నగు వారు ప్రదర్శించారు.
నేటితరం
సర్వశ్రీ/ శ్రీమతి /కుమారి పాలేటి చంద్రశేఖర్, కె.ఎస్. అర్ మూర్తి, కె.వి.శేషు, వి.పి.కె.బసవయ్య, ఎ.బదరీనారాయణ స్వామి, ఆర్. అలెగ్జాండర్, లంక లక్ష్మీ నారాయణ, పింగళి సాంబశివరావు, ఆర్.కె.హరినాధ్ బాబు, సరస్వతుల రామ నరసింహం (సరసి), శ్యామ్ నాదెండ్ల, కె.వి.ఎస్.కె.ఎస్. పాపారావు, శ్రీకాకుళం సుబ్బారావు, తంగిరాల ప్రభాకరరావు, మడకా రామ్మోహన్ రావు, బి.రామ్మోహన్ రావు, డి.మనోహర్, ఎస్. సుబ్రహ్మణ్యం, డి.స్వర్ణరాజ్, బారిక శ్రీనివాసులు, డా.చిల్లర భవానీదేవి, వి.జయంతి, టి. కోటీశ్వరరావు, ఎం.సత్యనారాయణ, ఎం. ఏడుకొండలు, పి.దేవప్రియం, ఆర్. సీతారామారావు, సి. విశ్వనాథ్, నండూరి నాగసరస్వతి. సి.కళ్యాణలక్ష్మి, చిట్టూరి కృష్ణకుమారి, హెచ్. హేమవతి, ఆలూరి కుమారస్వామి, వేమూరి వెంకటకృష్ణశాస్త్రి, పి.జె.ఎస్.వెంకటేశ్వరరావు, పద్మారావు, ఎస్.ఎం.ఎల్. నాగమాంబ, నండూరి నాగసరస్వతి, సి.కళ్యాణలక్ష్మి, ధనలక్ష్మి, వైఢూరి, బి.నిర్మల. ఎస్.కనకదుర్గాదేవి రాజ్ కుమార్ తదితరులు తమ కళా పాటావాన్ని ప్రదర్శిస్తూ తమ నైపుణ్యాన్ని మెరుగు పరచుకుంటున్నారు. వీరిలో కొందరు ఇటీవల పదవీ విరమణ చేసిన వారున్నారు. సచివాలయ ఉద్యోగినులు కూడా నాటకాలలో పాత్రలు ధరించడానికి ముందుకు వచ్చారు. ఎస్.ఎం.ఎల్. నాగమాంబ, నండూరి నాగసరస్వతి, సి.కళ్యాణలక్ష్మి, ధనలక్ష్మి, వైఢూరి, బి.నిర్మల. ఎస్.కనకదుర్గాదేవి మున్నగు వారు నాటకాలు ప్రదర్శించారు. ఊటుకూరి సూర్యప్రకాశ రావు దర్శకత్వంలో ఎస్.ఎం.ఎల్. నాగమాంబ, నండూరి నాగసరస్వతి, బి.నిర్మల మున్నగు వారు తనికెళ్ల భరణి నటించిన గోగ్రహణం నాటిక ప్రదర్శించారు. నాటికలో నటించడం మాట అటుంచి, అప్పటి దాకా నాటకం చూడని సి.కళ్యాణ లక్ష్మి తొలిసారి రంగస్ధలం మీద నటిస్తూ, అఖిల భారత సివిల్ సర్సీసెస్ పోటీలతో ఉత్తమ నటి పురస్కారాన్ని అందుకుంది. చిలుకూరి వెంకటప్పయ్య బాటలో డా. చిల్లర భవానీదేవి, కె.వి.ఎస్.కె.ఎస్. పాపారావు నాటక రచన చేపట్టారు.
రామనరసింహం సరసి పేరుతో కార్టూన్ల సంపుటి విడుదల చేసారు.
కె.వి.ఎస్.కె.ఎస్.పాపారావు రచించిన మృత్యుకౌగిలి నాటకాన్ని అనుబంధ సంస్ద ద్వారా కె.జె.సదానందరావు దర్శకత్వంలో ఎం. సత్యనారాయణ, కక్కెర్ల కొమరయ్య, లంక లక్ష్మీనారాయణ, సుకమార్ బాబు, కె.వి.ఎస్.కె.ఎస్.పాపారావు, శ్యామ్ నాదెండ్ల, రత్నకుమారి, శ్రీ వల్లి మున్నగు వారు గుంటూరు, హైదరాబాదులో మూడు పర్యాయాలు (బి.హెచ్.ఇ.ఎల్.పరిషత్, నందినాటకోత్సవ పోటీలలో ప్రదర్శనలతో కలిపి), ఏలూరు. విజయవాడ నగరాలలో ప్రదర్శించారు. దూరదర్శన్ ప్రసారం చేసిన నాటకంలో బి.నారాయణ, లంకలక్ష్మీనారాయణ, శిఖరం సాంబశివరావు, ఊటుకూరి సూర్యప్రకాశరావు, రత్నకుమారి, శ్రీవిద్య మున్నగు వారు నటించారు.
మనవి
వీరే కాక, సంస్ద కార్యక్రమాలలో ప్రతక్ష్యంగా, పరోక్షంగా పాల్గొనిన వారున్నారు. స్ధలాభావం వలన కానీ, ఆ సమయంలో స్ఫురణకు రాకపోవడం వలన కాని కొందరిని ప్రస్తావించక పోయి ఉండ వచ్చు. అంతే కాని వారిని వారి సేవలను విస్మరించడం కాదు. ఇది సహజమైన పరిణామంగా బావించాలి. తెరముందు వారు స్మృతి ఫథంలో మెదలినట్లు తెరవెనుక వారి సేవలు అజ్ఞాతంగా ఉండి పోతాయి. ఉదాహరణకు వెంకన్న బాబు, పద్మనాభ స్వామి, తంగిరాల ప్రభాకారరావు తెరవెనుకగా ఎంతో సాయం అదించారు. ఆర్. అలెగ్జాండర్, ఎం. సత్యనారాయణ మంచి సాంకేతిక పరిచాలకులు. ముఖ్యంగా హిరణ్యగర్భ నాటకానికి ఆర్. అలెగ్జాండర్ పాత్రలవేషధారణకు, రంగాలంకరణకు రూపకల్పన చేసారు. ఆ నాటక ప్రత్యేక ప్రస్తావన దేనికంటే ఆ నాటక కథా కాలానికి నిర్ధుష్టత లేదు. అది పౌరాణిక, చారిత్రక, సమకాలీన అని నిర్వచించ లేనిది. నంది నాటకోత్సవ క్షేత్రీయ స్ధాయి పోటీలలో వరంగల్ లో ప్రదర్శించి నప్పుడు ఆ రూపకల్పన రసజ్ఞుల మన్నన పొందింది. పులిశివ మల్లిఖార్జునరావు తెర ముందే కాదు తెరవెనుకా కూడా అంతగా శ్రమించేవారు. నాటకం మీద వారికి చాలా మక్కువ.
ఉపసంహారం
కాగా, నేటితరం శీర్షిక క్రింద పేర్కొన్న విశేషాలు సంఘం నిద్రావస్థకు చేరుకునే ముందు మెరిసిన మెరుపులు మాత్రమే. ప్రస్తుతం సంఘం గత ఘన కీర్తి మీదే మనుగడ సాగిస్తోంది. కార్యక్రమాలు క్రమక్రమంగా తగ్గాయి. ప్రస్తుతం సంఘం అచేతనంగా ఉంది. నిష్ఠూరంగా తోచినా ఇది నిజం. ఇటీవల కాలంలో వెలసిన సుదూర ప్రాంతాలలో కోలనీలు, వినోదం టివి ద్వారా ఇంట్లోనే లభ్యమవడం వంటి కారణాలతో పాటు ఆసక్తి ఉన్న వారు పదవీ విరమణ చేయడం కార్యక్రమాలలో తగ్గుదల దోహదపడే కారణాలైనా, యువకులలో కావలిసిన మేరకు లలిత కళలలో ఆసక్తి తగ్గడం సంఘ కార్యకలాపాలకు అవరోధం ఏర్పడడానికి ప్రధాన కారణం. సంఘం పూర్వవైభవాన్ని సంతరించుకోవాలని ఆశిద్దాం. ప్రస్తుతం సంఘ అధ్యక్షులు శ్రీ లంక లక్ష్మీనారాయణ.
సంఘం ప్రత్యేకంగా రూపొందించిన నాటకాలు
నీలిదీపాలు
దర్శకత్వం : '''కె.ఎస్.ఆర్. ప్రసాద్, పులి శివ మల్లిఖార్జున రావు'''
ముఖ్య భూమికలు  : కె.హనుమంతరావు, మట్టి పల్లి గోపాలకఋష్ణమూర్తి మున్నగువారు.
పల్నాటి యుధ్దం
దర్శకత్వం : '''కె.ఎస్.ఆర్. ప్రసాద్, అద్దేపల్లి సుదర్శనం'''
ముఖ్య భూమికలు :''' యం. వెంకట్రామయ్య, పులి శివ మల్లిఖార్జున రావు, శ్రీకాంత శర్మ, ఎ.బదరీ నారాయణ స్వామి, శిఖరం సాంబ శివరావు, అర్జున రావు, పాలేటి చంద్రశేఖర్, కె.జె. సదానందరావు, మల్లిఖార్జునుడు, శివపార్వతి''' మున్నగువారు
(ఈ నాటకం రాష్ట్రంలోనే కాక దేశమంతటా దాదాపు 45 పర్యాయాలు ప్రదర్శంచబడింది. హైదరాబాదు దూరదర్శన్ కేంద్రం ద్వారా ప్రసారమైంది)
సంఘం మారాలి
రచన : రామకృష్ణయ్య ఐ.ఎ.ఎస్. (రిటైర్డ్)
దర్శకత్వం : ఊటుకూరి సూర్యప్రకాశ రావు
అప్పాజీ
రచన : చిలుకూరి వెంకటప్పయ్య
దర్శకత్వం '': ఊటుకూరి సూర్యప్రకాశ రావు
ముఖ్య భూమికలు బి.నారాయణ, పింగళి సాంబశివరావు, పులిశివ మల్లిఖార్జున రావు, మడకా రామ్మోహన్ రావు,  మున్నగు వారు
బొబ్బిలి యుధ్దం
రచన : '''డా. చిల్లర భవానీ దేవి'''
దర్శకత్వం  : కె.ఎస్.ఆర్.ప్రసాద్, శిఖరంసాంబశివరావు
ముఖ్యభూమికలు : రత్నకుమార్, ఎ.బదరీ నారాయణస్వామి, వెంకటేశ్వర్లు, పాలేటి చంద్రశేఖర్, శ్రీకాకుళం సుబ్బారావు, కె.జె.సదానందరావు, మడకా రామ్మోహన్ రావు, లంక లక్ష్మీనారాయణ, పద్రప్రియమున్నగు వారు.
ఖడ్గతిక్కన
రచన : కె.వి.ఎస్.కె.ఎస్.పాపారావు
దర్శకత్వం: శిఖరంసాంబశివరావు
ముఖ్యభూమికలు: టి.కోటేశ్వరరావు, ఎ.బదరీ నారాయణస్వామి, పాలేటి చంద్రశేఖర్, శ్రీకాకుళం సుబ్బారావు, లంక లక్ష్మీనారాయణ, ఎం. సత్యనారాయణ, డి.స్వర్ణరాజ్, శ్రీనివాసాచారి, నిర్మల, పద్రప్రియ మున్నగు వారు.
హిరణ్యగర్భ
రచన : డి.విజయభాస్కర్
సాంకేతిక పరిచాలన  : '''ఆర్. అలెగ్జాండర్'''
ముఖ్యభూమికలు: ఎ.బదరీ నారాయణస్వామి, శ్రీకాకుళం సుబ్బారావు, లంక లక్ష్మీనారాయణ, ఎం. సత్యనారాయణ, డి.స్వర్ణరాజ్, కక్కెర్ల కొమరయ్య, నిర్మల, పద్రప్రియ మున్నగు వారు
రాణీరుద్రమదేవి
దర్శకత్వం : కె.జె, సదానందరావు, అర్.కె.హరినాధ్ బాబు
ముఖ్యభూమికలు: సి.కళ్యాణలక్ష్మి, పాలేటి చంద్రశేఖర్, ఎం. ఏడుకొండలు, శ్రీకాకుళం సుబ్బారావు, శ్యామ్ నాదెండ్ల, లంక లక్ష్మీనారాయణ, సీతారామారావు, సి.విశ్వనాధ్, బి.శ్రీనివాసులు, బి.రామ్మోహన్ రావు మున్నగు వారు
( ఈ నాటకం హైదరాబాదు, వరంగల్, విజయవాడ నగరాలలో ప్రదర్శించబడింది. దూరదర్శన్ కేంద్రం ద్వారా ప్రసారమైంది)
బ్రహ్మనాయుడు
దర్శకత్వం : ఎ.బదరీనారాయణ స్వామి
ముఖ్యభూమికలు: '''ఎ.బదరీనారాయణ స్వామి, పాలేటి చంద్రశేఖర్, కె.వి. శేషు, ఎం. ఏడుకొండలు, శ్రీకాకుళం సుబ్బారావు, శ్యామ్ నాదెండ్ల, లంక లక్ష్మీనారాయణ ''' మున్నగు వారు
(ఈ నాటకం దూరదర్శన్ కేంద్రం ద్వారా ప్రసారమైంది)
నాటికలు
నేను సైతం''
రచన : మారెళ్ళ
దర్శకత్వం : '''కె.ఎస్.ఆర్. ప్రసాద్'''
ముఖ్యభూమికలు: '''ఆర్. అలెగ్జాండర్, పోలిశెట్టి రామ్మోహన్ రావు, గొల్లపూడి రామ్మోహన్ రావు, బి.నాగరాజ, తెలంగాణా శకుంతల'''
తమసోమాజ్యోతిర్గమయ
రచన : కె.వి.ఎస్.కె.ఎస్.పాపారావు
దర్శకత్వం: ఊటుకూరి సూర్యప్రకాశరావు, కె.జె, సదానందరావు, అర్.కె.హరినాధ్ బాబు
ముఖ్యభూమికలు: ఆర్'''. అలెగ్జాండర్, ఎం. సాంబమూర్తి, కె.వి.శేషు, కాంతారావు, పద్మప్రియ భల్లమూడి, వి.పి.కె.బసవయ్య, ఎం. సత్యనారాయణ, పి.దేవప్రియం, సి.కళ్యాణలక్ష్మి, ఎం. ఏడుకొండలు, శ్రీకాకుళం సుబ్బారావు, కె.వి.ఎస్.కె.ఎస్.పాపారావు, శ్యామ్ నాదెండ్ల, లంక లక్ష్మీనారాయణ, బి.రామ్మోహన్ రావు''', మున్నగు వారు
సంఘం కార్యక్రమాల ఛాయాచిత్రాలు
thumb|250px|left| ఖడ్గతిక్కన నాటక ప్రదర్శనానంతరం పాత్రపరితచయం thumb|250px|right|రవీంద్రభారతిలో శ్రీకృష్ణరాయబారము నాటక ప్రదర్శన సందర్భంగా నాటి మంత్రివర్యులు గౌ. కె.ఇ.కృష్ణమూర్తి, బి.వి.మోహన్ రెడ్డి లతో భీష్మ పాత్రధారి thumb|250px|left| ముంబాయిలో సంఘం ప్రదర్శించిన శ్రీకృష్ణరాయబారము నాటక ప్రదర్శనలో సన్నివేశం thumb|250px|right| ఇటీవల సంఘం ప్రదర్శించిన హాస్య నాటికలో సన్నివేశం thumb|250px|left| సిలికినాంధ్ర నిర్వహించిన అన్నమయ్య జయంతి కార్యక్రమంలో పాల్గొన్న సచివాలయ గాయనీ మణులు thumb|250px|right|అంతర్విభాగ నాటిక తమసోమాజ్యోతిర్గమయ నాటికలో దృశ్యం
thumb|250px|left|అంతర్విభాగ నాటిక పోటీల బహుమతి ప్రదానం thumb|250px|right|అంతర్విభాగ నాటిక పోటీల బహుమతి ప్రదానం thumb|250px|right|సంఘం నిర్వహించిన రాష్ట్రస్ధాయి నాటిక పోటీలలో విజేతలకు బహుమతి ప్రదానం
వర్గం:సంఘాలు వర్గం:ఈ వారం వ్యాసాలు
హిమాచల్ ప్రదేశ్ గవర్నర్
హిమాచల్ ప్రదేశ్ గవర్నర్ హిమాచల్ ప్రదేశ్ రాష్ట్ర నామమాత్రపు అధిపతి, ప్రతినిధి. భారత రాష్ట్రపతి గవర్నర్‌ను 5 సంవత్సరాల కాలానికి నియమిస్తాడు. 2021, జులై 13 నుండి రాజేంద్ర అర్లేకర్ హిమాచల్ ప్రదేశ్ గవర్నర్‌గా ఉన్నాడు.
అధికారాలు, విధులు
గవర్నర్ అనేక రకాల అధికారాలను పొందుతారు:
మూలాలు
వర్గం:హిమాచల్ ప్రదేశ్ వర్గం:హిమాచల్ ప్రదేశ్ గవర్నర్లు
డా. వై.యస్.ఆర్. ఉద్యాన విశ్వవిద్యాలయం
'''డా. వై.యస్.ఆర్. ఉద్యాన విశ్వవిద్యాలయము (ఆంధ్రప్రదేశ్ ఉద్యాన విశ్వవిద్యాలయము),''' ఆంధ్రప్రదేశ్ రాష్ట్రం, ఏలూరు జిల్లా, తాడేపల్లిగూడెం సమీపంలో వెంకటరమన్నగూడెం వద్ద ఉన్న రాష్ట్ర విశ్వవిద్యాలయం. ఆంధ్రప్రదేశ్ ప్రభుత్వం 2007లో ఈ విశ్వవిద్యాలయంను స్థాపించింది. ఉద్యాన శాస్త్రం ను చదవడానికి, పరిశోధనచేయడానికి ఈ విశ్వవిద్యాలయం ప్రోత్సాహం అందిస్తోంది.
చరిత్ర
ఆంధ్ర ప్రదేశ్ ప్రభుత్వం 2007లో దీనిని స్థాపించింది. దీనితోపాటు మహబూబ్ నగర్ జిల్లా లోని మొజెర్ల, కడప జిల్లా లోని అనంతరాజుపేట లలో కూడా ఈ ఉద్యాన విశ్వవిద్యాలయాలు ఏర్పాటు చేయబడ్డాయి. ఆచార్య ఎన్.జి.రంగ వ్యవసాయ విశ్వవిద్యాలయం పరిధిలో వివిధ కోర్సులను అందిస్తున్నాయి. 2008లో మొదటి వైస్-ఛాన్సలర్‌ను నియమించే వరకు దీనిని ప్రభుత్వ అధికారి నిర్వహించేవారు. 2011లో దీనికి డా. వై.యస్.ఆర్. ఉద్యాన విశ్వవిద్యాలయముగా పేరు మార్చారు.
బయటి లింకులు
వర్గం:2007 స్థాపితాలు వర్గం:ఆంధ్రప్రదేశ్ విమానాశ్రయాలు
శ్రీ సూర్యనారాయణ స్వామి ఆలయం
శ్రీ సూర్యనారాయణ స్వామి దేవాలయం తూర్పు గోదావరి జిల్లా, గొల్లల మామిడాడ గ్రామములో ఉన్న దేవాలయము.
ఆలయం చరిత్ర
ఈ సూర్యదేవాలయాన్ని 1902లో శ్రీ కొవ్వూరి బసివిరెడ్డి గారు నిర్మించాడు. 1897లో బ్రిటీష్ మహారాణి ఇచ్చిన పత్రం ఇప్పటికీ వుంది. సూమారు వంద సంవత్సరాల చరిత్ర గల ఈ సూర్యనారాయణస్వామి ఆలయముఖ ద్వారంలో వున్న ద్వారపాలకుల విగ్రహములు ఉంటాయి. స్వామి వారికి కుడివైపున శ్రీ లక్ష్మినారాయణ మూర్తి, ఎడమవైపున శ్రీ సత్యనారాయణస్వామి కొలువై ఉన్నారు.
ఉత్సవాలు
మాఘశుద్ధ ఏకాదశి రోజు శ్రీ సత్యనారాయణ స్వామి వ్రతాలూ, శ్రీ సూర్యనారాయణ స్వామి వారి కళ్యాణ మహోత్సవం ఆరురోజుల పాటు ఉత్పవాలు అతివైభవంగా జరుగుతాయి. రధోత్సవము ప్రత్యేక ఆకర్షణగా భావిస్తారు.
చేరుకోవడం ఎలా
ఈ ఆలయం, కాకినాడ నుండి 20 కిలోమీటర్ల దూరంలోను, రాజమహేంద్రవరం నుండి 58 కి.మీ. అమలాపురం నుండి 65 కి.మీ. (వయా కోటిపల్లి) దూరంలోను ఉంది. గొల్లల మామిడాడ, పెదపూడి మండలం, తూర్పు గోదావరి జిల్లాలో తుల్యభాగ నది ఒడ్డున నెలకున్న పుణ్యక్షేత్రం. తూర్పు గోదావరి జిల్లా లోని ప్రసిద్ధ, పవిత్ర పుణ్యక్షేత్రాలలో ఒకటి.
మూలాలు
వర్గం:తూర్పు గోదావరి జిల్లా పుణ్యక్షేత్రాలు వర్గం:తూర్పు గోదావరి జిల్లా పర్యాటక ప్రదేశాలు వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు వర్గం:సూర్య దేవాలయాలు
మోగులూరి సోమాచారి
thumb|మోగులూరి సోమాచారి మోగులూరి సోమాచారి సీపీఐ(ఎంఎల్‌) న్యూడెమోక్రసీ ప్రతిఘటన సీనియర్‌ నాయకులు. పీడీత ప్రజల విముక్తి కోసం నూతన ప్రజాస్వామిక విప్లవం విజయవంతం చేయాలని జీవితాంతం అలుపెరుగని పోరాటం చేశారు కమ్యూనిస్టు యోధుడు చండ్రపుల్లా రెడ్డి నేతృత్వంలో సుదీర్ఘకాలం జరిగిన ప్రజా పోరాటాల్ని మిళితం చేస్తూ ఆయన ఆత్మకథను రాశారు.
జీవిత విశేషాలు
ఆయన 1922 మే 22 న కృష్ణా జిల్లా నూజివీడు ప్రాంతంలోని పల్లెర్లమూడి గ్రామంలో చాయమ్మ (చిట్టమ్మ), భద్రయ్య దంపతులకు జన్మించారు. ఆస్తి లేని కుటుంబం. రెక్కల కష్టంతో జీవించే బతుకులవి. ఉదయం నుంచి సాయంత్రం వరకు కష్టపడితే కాని డొక్క నిండని బడుగుజీవుల ఆత్మకథ సోమాచారి జీవితం. ఇలాంటి పేదరికం నుంచి ఎదిగిన వ్యక్తిలో సహజంగా ఉండే కసే సోమాచారిని విప్లవ రాజకీయాల వైపు మళ్ళించింది. ఆయనను ఉద్యమకారునిగా మార్చింది. ఈ సమాజంలో నేటికీ కోట్లాది మంది పడుతున్న కష్టాలు, కన్నీళ్లకు దర్పణంగా సోమాచారి జీవితముంది. అందుకే సోమాచారి ఆత్మకథ అంటే పేదోళ్ల ఆత్మకథ.
ఆయన సాధారణ విశ్వబ్రాహ్మణ కుటుంబం నుంచి ఎదిగివచ్చి విశ్వ కుటుంబం కోసం నిలిచి పోరాడాడు. సమ సమాజం కావాలని ఎర్ర జెండా చేతపట్టాడు. తరిమెల నాగిరెడ్డి, చండ్ర పుల్లారెడ్డి, పుచ్చలపల్లి సుందరయ్య, చండ్ర రాజేశ్వరరావు, దేవులపల్లి వెంకటేశ్వరరావు, భీమిరెడ్డి నర్సింహారెడ్డి, నండూరు ప్రసాదరావు, మాకినేని బసవపున్నయ్య, మోటూరు హనుమంతరావు, తమ్మిన పోతరాజు, నెక్కలపూడి రామారావు, మానికొండ సుబ్బారావు, గుంటూరు బాపనయ్య, ఎ.వి.కె.ప్రసాద్‌, మానికొండ సూర్యావతి, పర్చా సత్యనారాయణ తదితరులతో కలిసి జైలు జీవితాన్ని, ఉద్యమ జీవితాన్ని గడిపాడు. అడవి ఉద్యమానికి, మైదాన ఉద్యమానికి మధ్యవర్తిగా నిలిచాడు. సికింద్రాబాద్‌ కుట్రకేసులో ఇరికించబడ్డాడు. అడవుల్లో తిరిగాడు. మన్యం పోరాటం దారుల్లో దీర్ఘకాలిక సాయుధ పోరాట జెండాను ఎగురవేస్తూ ముందుకు సాగాడు. గిరిజనులతో కలిసి పోడు ఉద్యమంలో పాల్గొన్నాడు. 8సంవత్సరాలు జైలు జీవితాన్ని అనుభవించాడు. ఉమ్మడి కమ్యూనిస్టు పార్టీ నాటి కాలం(1938)లో ఆయన సామర్లకోటలో ఒక పార్టీ కార్యకర్తగా నిలిచాడు. ఆ రోజుల్లో సామర్లకోట పార్టీ కార్యదర్శిగా పనిచేశాడు. 1955లో జరిగిన ఎన్నికలలో కమ్యూనిస్టు పార్టీ అభ్యర్థులను గెలిపించటంలో ఆయన కృషి ఎంతో ఉంది. సీపీఐ నుంచి సీపీఎం చీలిపోయిన తర్వాత 1967 అసెంబ్లీ ఎన్నికలలో సామర్లకోట నియోజకవర్గం నుంచి మార్క్సిస్టు పార్టీ తరఫున పోటీచేసి ఓడిపోయారు. అయినా తానెంచుకున్న పోరు మార్గాన్ని జీవితంలో విడవకుండా ఉన్నాడు. ఆయన పేదల పక్షాన నిలిచాడు. నోరులేని వారికి అండగా ఉన్నాడు. సోమాచారి చండ్రపుల్లారెడ్డి నేతృత్వంలోని సీపీఐఎంఎల్‌ పార్టీలో కొనసాగాడు.
మరణం
ఆయన 2016 జూన్‌ 6న తుది శ్వాస విడిచారు.
ఇతర లింకులు
వర్గం:1922 జననాలు వర్గం:2016 మరణాలు వర్గం:కృష్ణా జిల్లా కమ్యూనిస్టు నాయకులు వర్గం:కృష్ణా జిల్లా నక్సలైట్లు వర్గం:కృష్ణా జిల్లా రంగస్థల నటులు వర్గం:ఆత్మకథ రాసుకున్న ఆంధ్రప్రదేశ్ వ్యక్తులు
త్రినేత్రం
త్రినేత్రం 2002 డిసెంబర్ 6న విడుదలైన తెలుగు సినిమా. శ్రీ లక్ష్మీ నరసింహ ఆర్ట్ ఫిల్మ్స్ పతాకంపై జి. శ్రీనివాస రెడ్డి నిర్మించిన ఈ సినిమాకు కోడి రామకృష్ణ దర్శకత్వం వహించాడు. సిజ్జు, రాశి, ఐరన్‌లెగ్ శాస్త్రిలు ప్రధాన తారాగణంగా నటించిన ఈ సినిమాకు వందేమాతరం శ్రీనివాస్ సంగీతాన్నందించాడు.
రాజీవ్ గాంధీ మెమోరియల్
రాజీవ్ గాంధీ మెమోరియల్, ఇది మాజీ ప్రధాని రాజీవ్ గాంధీని స్మరించుకుంటూ శ్రీపెరంబదూర్ లో అతనిని చంపబడిన ప్రాంతంలో నిర్మించబడిన కట్టడమే రాజీవ్ గాంధీ మెమోరియల్. దీనిని 2003 అక్టోబరు10 న అప్పటి భారత రాష్ట్రపతి ఎ.పి.జె. అబ్దుల్ కలాం జాతికి అంకితం చేసారు. రాజీవ్ గాంధీ మెమోరియల్ దర్శించటానికి శ్రీపెరంబదూర్ బస్సు స్టాండ్ నుండి ఐదు నిముషాలలో కాలినడకన వెల్లవచ్చు. శ్రీపెరంబదూర్ బస్సు స్టాండ్ లో దిగిన వెంటనే బైపాస్ రహదారి వైపు, కొద్ది దూరం నడచిన వెంటనే భారత త్రివర్ణ పతాకం పెద్ద పోలుకు రెపరెపలాడుతూ కనబడుతుంది. దానిని అనుసరించి వెళ్ళటమే తరువాయి. ఆ త్రివర్ణ పతాకం రాజీవ్ గాంధీ మెమోరియల్ ప్రాంగణంలోనే ఉంది.శ్రీపెరంబుదూర్ చెన్నై నుండి చెన్నై-బెంగళూరు-ముంబై జాతీయ రహదారిపై 42 కి.మీ దూరంలో ఉంది.ఇది చారిత్రాత్మకంగా ముఖ్యమైన పట్టణం. ఇది ప్రపంచానికి విశిష్టాద్విద తత్వాన్ని అందించిన సన్యాసి రామానుజర్ జన్మస్థలం, వైష్ణవైత శాఖలోని 12 మంది ఆళ్వార్లలో మొదటి ఆళ్వార్.
కట్టడం రూపురేఖలు
శ్రీపెరంబుదూర్‌లోని రాజీవ్ గాంధీ మెమోరియల్ 10 అక్టోబరు, 2003న భారత రాష్ట్రపతి ఎ.పి.జె. అబ్దుల్ కలాం జాతికి అంకితం చేసారు. భారత మాజీ ప్రధానమంత్రి శ్రీ రాజీవ్ గాంధీ 21.5.1991న శ్రీపెరంబుదూర్‌లో హత్యకు గురయ్యారు. మరణించిన నాయకుడి కోసం ఈ స్థలంలో స్మారక చిహ్నం నిర్మించాలని భారత ప్రభుత్వం నిర్ణయించింది. దీని ప్రకారం 1994 జూన్‌లో పనులు చేపట్టగా, తమిళనాడు ప్రభుత్వం 12.19 ఎకరాల భూమిని ఉచితంగా ఇచ్చింది. ఈ మెమోరియల్‌ను రూ.21.15 కోట్లతో సెంట్రల్ పబ్లిక్ వర్క్స్ డిపార్ట్‌మెంట్ అభివృద్ధి చేసింది.
స్మారక చిహ్నం కేంద్ర ప్రదేశం రాజీవ్ గాంధీ తన ప్రాణాలను అర్పించిన ప్రదేశం. 40'x40' సైజులో ఒక చతురస్రాకార ప్లాట్‌ఫారమ్‌లో, 21' వ్యాసం కలిగిన ఒక ఎత్తైన ప్లాట్‌ఫారంతో నిర్మించబడింది. ఇది జైసల్మేర్ పసుపు పాలరాతి ఫ్లోరింగ్‌తో పొదిగించబడింది, అయితే పాలరాయి చెల్లాచెదురుగా ఉన్న పువ్వులను వర్ణిస్తుంది. ఈ వృత్తాకార ప్లాట్‌ఫారమ్‌పై ఏర్పాటు చేసిన పింక్ గ్రానైట్ రాయి బ్లాక్‌లో చక్కటి పాలరాతి పొదుగు పని (పియెట్రా దురా) ద్వారా రూపొందించబడిన రాజీవ్ గాంధీ చిత్రపటం పొందుపరచబడింది.
కేంద్ర లక్షణం 1.2 మీటర్ల వ్యాసం కలిగిన ఏడు భారీ గ్రానైట్ స్తంభాలతో చుట్టుముట్టబడి ఉంది.15 మీటర్ల ఎత్తు, పైన కాంస్య మూలధనం ఉంటుంది, ప్రతి ఒక్కటి సుమారు 1.5 టన్నులు బరువు ఉంటుంది. ఈ స్తంభాలు ధర్మం, సత్యం, న్యాయం, విజ్ఞానం, త్యాగం, శాంతి, స్మిరిధి అనే ఏడు భావాలను సూచిస్తాయి. ఈ స్తంభాలు భారతదేశం లోని గంగా, యమున, గోదావరి, బ్రహ్మపుత్ర, నర్మద, సింధు, కావేరి ఏడు పవిత్ర నదులను కూడా సూచిస్తాయి. అలాగే లౌకికవాదం, సత్యం, సామాజిక న్యాయం, ఆధునికీకరణ, స్వాతంత్య్ర ఉద్యమం, ప్రపంచ శాంతి, పురోగతి, అభివృద్ధిని వర్ణించే ప్రతి స్తంభం పునాదిపై రాజీవ్ గాంధీ వివిధ ఉల్లేఖనాలు చెక్కబడ్డాయి. ప్రతి స్తంభం వేర్వేరు చెక్కిన నమూనాలు, ప్రతి భావనను సూచించే ఏకైక కాపిటల్ డిజైన్‌ను కలిగి ఉంటాయి.
స్మారక చిహ్నం దక్షిణ భాగంలో, 4.80 మీటర్ల ఎత్తు, 45 మీటర్ల పొడవు గల బూడిద రంగు గ్రానైట్ స్టోన్‌వాల్‌పై బేస్ రిలీఫ్ వర్క్ చేయబడింది, ఇది భారతీయ నాగరికతను ఆదిమ దశ నుండి ఆధునిక కాలానికి మధ్యలో రాజీవ్ గాంధీ చెక్కడంతో వర్ణిస్తుంది. ప్రధాన మార్గం నుండి సెంట్రల్ స్పాట్ వరకు పింక్ గ్రానైట్ రాతి పేవ్‌మెంట్‌తో చారిత్రాత్మక మార్గాన్ని నిర్మించడం ద్వారా నిష్క్రమించిన నాయకుడు చివరిసారిగా ప్రయాణించిన మార్గం సూచిస్తుంది. కాంప్లెక్స్ మొత్తం ల్యాండ్‌స్కేపింగ్, మార్గాలు, స్ప్రింక్లర్ సిస్టమ్ మొదలైనవాటితో మరియు అణచివేయబడిన లైటింగ్‌తో అందంగా ఉంది. మూడు జినాన్ ల్యాంప్ ఫిట్టింగ్‌లు అధిక శక్తితో కూడిన కొలిమేటెడ్ కిరణాలను అందజేస్తాయి, ఇవి త్రిమితీయ త్రిభుజాన్ని ఏర్పరుస్తాయి, ఇది సెంట్రల్ స్పాట్ నుండి 150 మీటర్ల ఎత్తులో కలుస్తుంది.
వెలుపలి లంకెలు
వర్గం:స్మారక భవనాలు
ది ప్రిన్సెస్ అండ్ ది ఫ్రాగ్
2009లో వాల్ట్ డిస్నీ సంస్థ చేత ది ప్రిన్సెస్ ఎండ్ ది ఫారేగ్ చిత్రం నిర్మించబడినది. ఇది ఒక యానిమేషన్ చిత్రం.
బయటి లింకులు
వర్గం:హాలీవుడ్ చిత్రాలు వర్గం:యానిమేషన్ చిత్రాలు వర్గం:డిస్నీ చిత్రాలు వర్గం:ఆంగ్ల భాషా చలనచిత్రాలు
నీవెవరో
నీవెవరో 2018లో విడుదలైన తెలుగు చలనచిత్రం. హరి నాథ్ దర్శకత్వంlO కోన వెంకట్, ఎంవివి సత్యనారాయణ నిర్మించaru. ఈ చిత్రంలో ఆధీ, తాప్సీ పన్నూ, రితికా సింగ్ ముఖ్య పాత్రల్లో నటించారు. idi రోహిన్ వెంకటేశన్ దర్శకత్వం వహించిన 2017 తమిళ చిత్రం అధే కంగల్ కు రీమేక్.
కథ
కళ్యాణ్ ( ఆధీ పినిశెట్టి ) అంధుడైన చెఫ్. హైదరాబాద్‌లోని అతడి రెస్టారెంటు చాలా విజయవంతమైంది. అతనిది అనురాగ బంధితమైన కుటుంబం. అతని కార్మికులు అతన్ని బాగా గౌరవిస్తారు. జర్నలిస్ట్ అయిన అతని చిన్ననాటి స్నేహితురాలు, పొరుగున ఉండే అను ( రితికా సింగ్ ) అతనితో ప్రేమలో ఉంది. మూసివేసే దాకా తన రెస్టారెంట్‌లో గిటార్ వాయిస్తూ గడపడం, ఆ తరువాత తన ఇంటికి నడవడం అతని దినచర్యలో భాగం. ఒక రాత్రి అతను మూసివేసి బయలుదేరబోతున్నప్పుడు, వెన్నెల ( తాప్సీ పన్నూ ) ఒక సేల్స్ గర్ల్ రెస్టారెంట్‌లో ఇల్లు లేని వ్యక్తికి ఆహారం ఇవ్వమని అభ్యర్థిస్తోంది. వారి మొదటి సమావేశంలో కల్యాణ్ ను ఆమె ఆకట్టుకుంటుంది.
వెన్నెల కూడా అదే కారణంతో క్రమం తప్పకుండా అతడి రెస్టారెంట్‌కు వస్తుంది. కళ్యాణ్ క్రమంగా ఆమెతో ప్రేమలో పడతాడు. అతను ఒక రోజు ఆమెకు తన ప్రేమను వెల్లడిస్తాడు. కాని అతని షా‌కిస్తూ వెన్నెల, అతని ప్రతిపాదన విన్న తర్వాత ఏడుస్తుంది. ఆమె అతన్ని కూడా ప్రేమిస్తుందని చెబుతుంది. కాని ఆమె వీడ్కోలు చెప్పడానికి ఇక్కడకు వచ్చింది. కొన్నేళ్ల క్రితం తన తండ్రి గుండె శస్త్రచికిత్స కోసం ఒక ముఠా నుండి 20 లక్షలు అప్పు తీసుకున్నానని, ఇప్పుడు ఆమె దాన్ని తిరిగి చెల్లించలేనని వెన్నెల చెబుతుంది. ఈ ముఠా ఆమె కుటుంబాన్ని చాలాసార్లు బెదిరించింది. మరుసటి రోజు ఆమె రుణాన్ని తిరిగి చెల్లించలేకపోతే ఆమెను అపహరిస్తామని హెచ్చరించారు. వెన్నెలతో ప్రేమలో ఉన్న కళ్యాణ్, మరుసటి రోజు ఆమె అప్పును తిరిగి చెల్లించడానికి అంగీకరిస్తాడు.
అదే రోజు రాత్రి ఇంటికి వెళ్ళేటప్పుడు, కల్యాణ్ కారు ప్రమాదానికి గురై 3 వారాలపాటు అపస్మారక స్థితిలో ఉంటాడు. కానీ యాదృచ్ఛికంగా కూడా అతనికి చూపు వస్తుంది. 3 వారాల తరువాత మేల్కొన్నప్పుడు, కల్యాణ్ 3 వారాలు గడిచిందని తెలుసుకుని షాక్ అవుతాడు. అంటే వెన్నెల ప్రమాదంలో పడి ఉండవచ్చు. ఆమె వదిలిపెట్టిన ఆధారాల ద్వారా ఆమెను చూడటం ప్రారంభిస్తాడు, కాని ఏమీ కనుగొనలేకపోతాడు.
ఇంతలో, కల్యాణ్, అను తల్లిదండ్రులు ఇద్దరూ వీళ్ళకు పెళ్ళి చెయ్యాలని అనుకుంటారు. కల్యాణ్ వెన్నెలను ప్రేమిస్తున్నప్పటికీ, తన తల్లి సంతిషం కోసం అనును పెళ్ళి చేసుకోవడానికి అంగీకరిస్తాడు. పెళ్ళికి ముందు రోజు రాత్రి, వెన్నెల తండ్రి సహాయం కోరడానికి కల్యాణ్ రెస్టారెంట్‌కు వస్తాడు. అప్పు తీర్చలేదు కాబట్టి బెదిరించినట్లే ఆ ముఠా వెన్నెలను అపహరించింది. మరుసటి రోజు రుణాన్ని తిరిగి చెల్లించలేకపోతే ఆమెను చంపేస్తామని ముఠా ఇప్పుడు బెదిరిస్తోంది. వెన్నెలను కాపాడటానికి, డబ్బు తిరిగి చెల్లించడానికీ కల్యాణ్ మళ్ళీ అంగీకరిస్తాడు.
అసలు వెన్నెల ఎవరు, ఈ బెదిరింపులు చేసేదెవరు, చివరికి ఏమౌతుంది అనేది ఈ థ్రిల్లరు సినిమా మిగతా కథ
మూలాలు
వర్గం:2018 తెలుగు సినిమాలు
పంతం
పంతం 2018లో విడుదలైన తెలుగు సినిమా. ప్రముఖ నటుడు తొట్టెంపూడి గోపీచంద్ నటించిన 25వ చిత్రమిది.
కథ
ఒక రాష్ట్రానికి హోమ్ మంత్రి జ‌యేంద్ర (సంప‌త్‌), ఆరోగ్య మంత్రి (జ‌య‌ప్ర‌కాష్‌రెడ్డి). వారిద్ద‌రి డ‌బ్బును కొట్టేస్తుంటాడు ఓ వ్య‌క్తి (గోపీచంద్‌). ఓసారి మంత్రి కాన్వాయ్ నుంచి, మ‌రోసారి రైలు బోగీ నుంచి, మ‌రోసారి మంత్రి హ‌వాలా చేసే డ‌బ్బు, ఇంకోసారి మంత్రి ప్రియురాలు ద‌గ్గ‌ర దాచిన డ‌బ్బు ... ఇలా చాలా విధాలుగా కోట్ల రూపాయాల‌ను కొట్టేస్తుంటాడు. త‌మ డ‌బ్బును కొట్టేసిన వ్య‌క్తి ఎవ‌రో ఒకానొక స‌మ‌యంలో జ‌యేంద్ర‌కు తెలుస్తుంది. అయితే ఆ వ్య‌క్తి మామూలు వాడు కాద‌నీ, ప్ర‌పంచంలోఅత్యంత ధనిక వర్గాలలో ఒక‌రైన సురానా పరిశ్రమల అధినేత కుమారుడ‌ని అర్థ‌మ‌వుతుంది. అంత డ‌బ్బున్న వ్య‌క్తి కుమారుడికి ఇలా హోమ్ మంత్రి డ‌బ్బును దొంగ‌లించాల్సిన అవ‌స‌రం ఏంటి? అత‌నికి అనాథాశ్ర‌మానికి సంబంధం ఏమిటి? అత‌ను కొట్టేసిన డ‌బ్బును ఏం చేశాడు? డొనేష‌న్లు కూడా అవ‌స‌రం లేనంత‌గా త‌రాలు తినేలా నిధులున్న అనాథాశ్ర‌మానికి అత‌ని వ‌ల్ల క‌లిగిన ఉప‌యోగం ఏంటి? ఆ అనాథ ఆశ్ర‌మం అత‌నికి ఎలా ఉప‌యోగ‌ప‌డింది వంటివ‌న్నీ కథలో భాగం.
బయటి లంకెలు
వర్గం:2018 తెలుగు సినిమాలు
నాయకి (2016 సినిమా)
క‌థ‌
సంజ‌య్ (స‌త్యం రాజేష్‌) ఓ షార్ట్ ఫిల్మ్ డైరెక్ట‌ర్‌. దుండిగ‌ల్‌లోకి ఓ కోట‌లో ఆత్మ రూపంలో తిరుగుతుంటుంది గాయ‌త్రి (త్రిష‌). సంజ‌య్ ( స‌త్యం రాజేష్‌) త‌న గర్ల్ ఫ్రెండ్‌తో ఆ కోట‌లోకి అడుగుపెడ‌తాడు. సెల్‌ఫోల్ కెమెరాలో మాత్ర‌మే క‌నిపిస్తూ గాయ‌త్రి సంజ‌య్‌ని బాగా భ‌య‌పెడుతుంది. గాయత్రి వల్ల చాలా ఇబ్బందులు ఎదుర్కుంటాడు. ఇంత‌కీ గాయ‌త్రి ఎవ‌రు? అసలు గాయత్రి అలా ప్రవర్తించడానికి కారణం ఏంటి ? గాయత్రి గతం ఏంటి? సంజయ్ అక్కడి నుండి బయటపడ్డా ? లేదా అనేదే మిగతా సినిమా కథ.
బయటి లింకులు
వర్గం:2016 తెలుగు సినిమాలు వర్గం:తెలుగు సినిమాలు వర్గం:త్రిష నటించిన చిత్రాలు
ధర్మనగర్
ధర్మనగర్, త్రిపుర రాష్ట్రంలోని ఉత్తర త్రిపుర జిల్లా ముఖ్య పట్టణం, ప్రధాన కార్యాలయం. ఇది మున్సిపల్ కౌన్సిల్ గా కూడా ఏర్పడింది. రాష్ట్ర రాజధాని అగర్తలా తరువాత త్రిపుర రాష్ట్రంలో రెండవ అతిపెద్ద పట్టణ సంస్థ ఇది. ఇతర ప్రాంతాలకు దగ్గరగా ఉండడం, ఇక్కడ అనేక వ్యాపార ఆర్థిక సంస్థలు ఉండడంతో ఈ పట్టణం త్రిపురలో ఒక ప్రధాన వాణిజ్య కేంద్రంగా నిలుస్తోంది. ఈ పట్టణంలో బెంగాలీ, ఇంగ్లీష్ మాధ్యమాలు ఉన్నాయి. ఈ ప్రాంతాన్ని అనేక మంది చక్రవర్తులు కూడా పాలించారు.
చరిత్ర
ధర్మనగర్ చరిత్రలో ఎక్కువ భాగం 14వ శతాబ్దంలో రాసిన త్రిపుర రాజుల పురాతన రాయల్ చరిత్రలైన పురాతన రాజమల లిపి నుండి తీసుకోబడింది. 'ధర్మనగర్' పేరుకు గల మూలం ఏంటి అన్నది తెలియలేదు.
భౌగోళికం
పురాతన కాలంలో ధర్మనగర్ ప్రాంతానికి గల ఖచ్చితమైన భౌగోళిక సరిహద్దుల గురించి స్పష్టంగా నమోదు చేయబడలేదు. అప్పటినుండి ధర్మనగర్ పరిమాణం బాగా తగ్గిపోగి, ఒకప్పుడు త్రిపుర రాజధానిగా ఉన్న ఈ ప్రాంతం ప్రస్తుతం రాష్ట్రంలోని ఒక జిల్లా పట్టణంగా మార్చబడింది.
జనాభా
2006 ప్రకారం ధర్మనగర్ పట్టణంలో సుమారు 32,912 జనాభా ఉంది. పట్టణ సగటు అక్షరాస్యత 73.66% కాగా, జాతీయ సగటు 65.38% కన్నా ఎక్కువగా ఉంది. ఇందులో పురుషుల అక్షరాస్యత 81.47% కాగా, స్త్రీల అక్షరాస్యత 65.41% గా ఉంది.
పట్టికలో చూసినట్లుగా, 1991 సంవత్సరంలో ధర్మనగర్ పట్టణంలో 25,897 జనాభా ఉండగా, 2001లో 1.45% పెరిగి 30,790కు చేరింది. 2011లో జనాభా 2.8% పెరిగి 40,595కు చేరింది.
రవాణా
thumb|250x250px| ధర్మనగర్ రైల్వే స్టేషను
రోడ్డుమార్గం
ధర్మనగర్ నుండి 44వ జాతీయ రహదారి ద్వారా షిల్లాంగ్, గువహాటి నగరాల వరకు రోజువారీ బస్సు సర్వీసు ఉంది. ధర్మనగర్ పట్టణం నుండి అస్సాం, త్రిపురలకు బస్సు సర్వీసులు ఉన్నాయి.
రైలుమార్గం
ఇక్కడ ధర్మనగర్ రైల్వే స్టేషను ఉంది. ప్రతిరోజు ధర్మనగర్ నుండి రాష్ట్ర రాజధాని అగర్తాలా వరకు, అసోం రాష్ట్రంలోని పలు ప్రాంతాలకు అనేక ప్యాసింజర్ రైళ్ళు నడుస్తున్నాయి. అగర్తలా, ధర్మనగర్ మార్గాల ద్వారా భారతదేశంలోని ఇతర ప్రాంతాలకు రైలు సౌకర్యం ఉంది.
వాయుమార్గం
ధర్మనగర్ పట్టణానికి సమీపంలోని సిల్చార్ పట్టణంలో విమానాశ్రయం ఉంది. అలాగే ఇక్కడ హెలిప్యాడ్ కూడా ఉంది. అగర్తలా నగరానికి హెలికాప్టరు ద్వారా త్వరగా చేరుకోవచ్చు. సమీపంలో ఉన్న కైలాషహర్ పట్టణంలోని వాడుకలోలేని విమానాశ్రయాన్ని పునరుద్ధరించబోతున్నారు. ఇందుకోసం 79 ఎకరాలను భూ సేకరణకు రాష్ట్ర ప్రభుత్వం అంగీకరించింది.
సమీప నగరాలు, పట్టణాలు
ఉనకోటి జిల్లా
పశ్చిమ త్రిపుర జిల్లా
దలై జిల్లా
ఇతర ప్రాంతాలు